钦定古今图书集成/历象汇编/岁功典/第042卷 > 《遵生八笺》 > 夏时幽赏
## 钦定古今图书集成/历象汇编/岁功典/第042卷 > 《遵生八笺》 > 夏时幽赏

苏堤看新绿

三月中旬，堤上桃柳新叶，黯黯成阴。浅翠娇青，笼烟
若湿。一望上下，“碧云蔽空，寂寂撩人，绿侵衣袂。落花
在地，步蹀残红，恍入香霞堆里。不知身外，更有人世。
知己清欢，持觞觅句，逢桥席赏”，移时而前。如诗不成，
罚以金谷酒数。

东郊玩蚕山

初成蚕箔，白茧团团，玉砌银铺，高下丛簇，丝联蓓蔂。
俨对雪峤生寒，冰山耀日。时见田翁称庆，邻妇相邀，
村村挝鼓赛神，缲车煮茧，仓庚促织，柳外鸣梭，布谷
催耕，桑间唤雨。清和风日，春服初成，歌咏郊游，一饱
菜羹麦饭。因思王建诗云“已闻邻里催织作，去与谁
人身上著”之句，罗绮遍身，可不念此辛苦。

三生石谈月

“中竺后山，鼎分三石，居然可坐。传为泽公，三生遗迹。
山僻景幽，云深境寂。松阴树色，蔽日张空，人罕游赏。
炎天月夜，煮茗烹与。禅僧诗友，分席相对，觅句赓
歌，谈禅说偈。满空孤月，露浥清辉，四野轻风，树分凉
影。岂俨人在冰壶，直欲谈空玉宇。寥寥岩壑，境是仙
都，最胜处矣。忽听山头鹤唳，溪上云生，便欲驾我仙
去。”俗抱尘心，萧然冰释，恐朝来去此，是即再生五浊
欲界。

飞来洞避暑

“灵鹫山下。”岩洞玲珑，周回虚敞，指为西域飞来一小
岩也。炁凉石冷，入径凛然。洞中陡处高空若堂，窄处
方斗若室，俱可人行无碍。顶处三伏，熏人燎肌燔骨。
坐此披襟散发，把酒放歌，俾川鸣谷应，清冷洒然，不
知人世今为何月。顾我𫄨绤，不胜秋尽矣。初入体凉，
再入心凉，深入毛骨，隐隐袭人。霞标云彩，弄雨攲风，
芳华与四围山色交映。携舟卷席，相与枕藉乎舟中。
月香度酒，露影湿衣，欢对忘言，俨共净友。抵足中宵
清梦，身入匡庐莲社中矣。较与红翠相偎，衾枕相狎
者何如哉？更顾后期，与君常住净土。

湖心亭采莼

旧闻莼生越之湘湖，初夏思莼，每每往彼采食。今西
湖三塔基傍，莼生既多且美。菱之小者，俗谓野菱，亦
生基畔，夏日剖食，鲜甘异常，人少知其味者。余每采
莼剥菱，作野人芹荐。此诚金波玉液，清津碧荻之味，
岂与世之羔烹兔炙较椒馨哉？供以水蔌，啜以松醪，
咏《思莼》之诗，歌《采菱》之曲，更得呜呜牧笛数声，渔舟
《款乃》相答，使我狂态陡作，两腋风生。若彼饱膏腴者，
应笑我辈寒淡。

《湖晴观》，水面流虹。

《湖山过雨》，残日烘云，峦霭浮烟，林铺翠湿。浴晴鸥鹭
争飞，拂袂荷风荐爽。忽焉长虹亘天，五色炽焰。影落
湖波，光彩浮耀，乍骇蛟腾在渊。滉荡上下，水天交映。
烁电绝流，射日蒸霞，似夺颓丸晚色。睥睨静观，景趣
高远。不觉胸中习气，欲共水天吞吐。此岂丰城伏剑，
时为幽人一剖，璞中蕴色。

山晚听轻雷断雨

山楼，一枕晚凉，卧醉初足。倚栏长啸，爽豁吟眸。时听
南山之阳，殷雷隐隐，树头屋角。鸠快新晴，唤妇声呼
部部矣。云含剩雨，犹著数点。飘摇西壁月痕影落湖
波溶漾。四山静寂，兀坐人闲，忽送晚钟，一清俗耳。渔
灯万盏，鳞次比来更换。睫间幽览，使我眼触成迷。意
触冥契，顿超色境胜地。

乘露剖莲雪藕

莲实之味，美在清晨，水气夜浮，斯时正足。若日出露
晞，鲜美已去过半。当夜宿岳王祠侧，湖莲最多。晓剖
百房，饱啖足味。藕以出水为佳，色绿为美，旋抱西子
一弯，起我中山久渴，快赏旨哉！口之于味何甘哉！况
莲得中通外直，藕洁秽不可污，此正幽人素心，能不
日茹佳味。

空亭坐月鸣琴

《夏日山亭对月》“暑气西沉，南熏习习生凉。极目遥山，
盘郁冰镜。两湖隐约何来，钟磬抱琴弹月响遏流云高旷抚秋鸿出塞清幽鼓石上流泉。风雷引可辟炎
蒸，广寒游偏宜清冷。乐矣山居之吟，悲哉楚些之曲。
泠然指上梅花，寒彻人间烦愤矣。噫，何能即元亮无
弦之声，得尘世锺。期在听哉，宜正音为之绝响。”

观湖上风雨欲来

“山阁，五六月间，风过生寒，溪云欲起，山色忽阴忽晴，
湖光乍开乍合，浓云影，日自过处，段段生阴，云走若
飞，故开合甚疾。此景静玩可以忘饥。顷焉风号万壑，
雨横两间，骇水腾波，湖烟泼墨，观处心飞神动，诚一
异观哉！有时龙见，余曾目睹，龙体仅露数尺，皆抹螺
青，腹闪珠白，矫矫盘盘，滃云卷雨，湖水奔跳，奋若人”
立，浪花喷瀑，自下而升。望惊汨急漂疾滂湃，汹涌栘
时乃平。对此水天浑合，恍坐洪濛，空中楼阁飞动，不
知身在何所。因思上古太素，简朴无华，是即雨中世
界。要知一切生灭，本空何尔执持念根，不向无所有
中解脱。

《步山径》，《野花幽鸟》，

“山深幽境，真趣颇多。当残春初夏之时，步入林峦，松
竹交映，遐观远眺，曲径通幽。野花隐隐生香，而臭味
恬淡，非檀麝之香浓；山禽关关弄舌，而清韵闲雅，非
笙簧之声巧。此皆造化机局，娱目悦心，静赏无厌。时
抱焦桐，向松阴石上，抚一二雅调萧然，领会幻身，是
即画中人物。远听山村茅屋，傍午鸣鸡，伐木丁丁，樵”
歌相答，经丘寻壑，更出世外几层此景。无竞无争，足
力所到，何地非我传舍，又何必与尘俗恶界，区区较
尺寸哉。